27/04/2022 | Administración LocalMunicipal
Moeche
Aprobación da Ordenanza reguladora do prezo público pola venda de artigos e produtos promocionais do Concello de Moeche

O Pleno da Corporación, en sesión de data 22 de abril de 2021, prestou a sua aprobación a Ordenanza reguladora do prezo público pola venda de artigos e produtos promocionais do Concello de Moeche que se transcribe de seguido: De conformidade co previsto no artigo 127, en relación co artigo 41 e 47, do Texto refundido da Lei reguladora das Facendas Locais, aprobado por Real decreto lexislativo 2/2004, de 5 de marzo, o Concello de Moeche (A Coruña) establece o prezo público pola vénda de artigos e produtos promocionais do Concello de Moeche. Constitúe a obriga de pagamento deste prezo público a adquisición a título oneroso dos produtos ou artigos promocionais do Concello de Moeche que se indican no artigo 5º da presente ordenanza, asi como das publicacións que, no seu caso, se realicen por parte do Concello. A entrega de artigos promocionais reservados para actos protocolarios non estará suxeita ao presente prezo público. Están obrigados ao pago deste prezo as persoas físicas ou xurídicas, por sí mesmas ou a través dos seus representantes, que adquiran os produtos ou artigos promocionais do Concello de Moeche. O prezo público liquidarase pola totalidade dos bens ou produtos adquiridos polo obrigado ao pago. O ingreso do importe liquidado realizarse no momento da entrega do produto, e expedirase o recibo da liquidación. Mensualmente o responsable da dependencia onde se realice a venda dos produtos e artigos presentará na Tesourería municipal a conta de recadación realizada, e emitirase o correspondente mandamento de ingreso e carta de pagamento xustificativa. Pódese realizar a xestión e venda dos produtos deste acordo mediante empresas terceiras, por calquera dos sistemas de selección existentes. De conformidade co disposto no art.47 do R. d. lexislativo 2/2004 de 5 de marzo, polo que se aproba o texto refundido da Lei reguladora das Facendas Locais o Pleno delega a favor da Xunta de Goberno Local a modificacion dos prezos públicos establecidos na presente ordenanza así como fixación de novos prezos públicos de artigos e produtos promocionais do concello de Moeche. Para o non previsto neste acordo estarase ao disposto pola Lei reguladora das Facendas Locais, Lei de taxas e prezos públicos, Lei xeral orzamentaria, Lei xeral tributaria, Regulamento xeral de recadación e demais disposicións que resulten de aprobación. A presente ordenanza aprobada polo Pleno da Corporación Municipal, en sesión celebrada o día 21 de abril de 2022, entrará en vigor unha vez publicada no Boletín Oficial da Provincia, e teña transcorrido o prazo de 15 días que sinalan os artigos 65.2 e 70.2 da Lei 7/1985, de 2 de abril, reguladora das bases de réxime local, permanecendo vixente ata que se acorde a súa modificación ou derrogación expresa.» Contra o presente Acordo poderase interpor recurso contencioso-administrativo, ante a Sala do Contencioso-Administrativo do Tribunal Superior de Xustiza de Galicia, con sede en no prazo de dous meses contados a partir do día seguinte da publicación deste anuncio. Moeche, 22 de abril de 2022 A Alcaldesa Asdo. Beariz Bascoy Maceiras